Nefren ungal « Tiṭ d yilleḍ : Ayen i d-qqarent tewriqin» acku d ungal amaynut i dyernan yakan ar ugerruj n wungalen d yidlisen-is i yuran s tmaziɣt. Mazal ur d-llint ara fell-as tezrawin d yikatayen, anagar kra n yiwenniten d tɣuriyin i d-yettilin sya ar da, ama deg yiɣmisen neɣ deg yizeḍwan inmettiyen. Rnu ɣer-s, nwala ccbaḥa d tuddsa n uḍris i as-yefkan tulmisin n tetrarit d tegraɣlanit, d ayen i aɣ-ijebden i wakken ad nexdem tazrawt tasenɣanibt fell-as.